金坑站 (廣州)

金坑站係廣州地鐵嘅車站，2019年12月20號開通，喺黃埔區蘿崗金坑村近廣汕三路東南邊嘅路邊。

佢亦係中國大陸第一座攞到中華人民共和國三星級綠色建築設計證書嘅車站。

結構

樓層
呢個站一共有2層樓嘅地上區域，其中地上1樓係站廳，有票務設施，客務中心同商鋪；地上2樓係月台；地上3樓係設備房。車站有休息室，喺2樓月台範圍；廁所喺站廳1樓近B出入口位；而母嬰室喺免費區東北邊。

打掂

打橫

站廳
金坑站嘅站廳收費區喺車站中間，四圍俾過街通道圍住。收費區有好多部扶手電梯同樓梯、一部專用𨋢往返月台都得。

月台
呢個站有一個島式月台，喺廣汕公路東邊嘅上空。

不過，由於實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。不過因2020年爆發武漢肺炎，部份快車喺呢站飛站嘅同時，慢車亦會喺同月台避快車。

商舖同自助服務
呢個站冇商舖，但得三臺自助服務。

出入口

呢個站有2個出入口，分别係A同B。

頭尾班車信息同配線圖

車站歷史

規劃
呢個站最先喺2010年份地鐵規劃方案出現。嗰時地鐵方為咗解決科蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅北段方案嗰橛重向兩邊延長。不過早期規劃冇呢個站，後嚟喺規劃出嚟嘅路線加咗呢個站。隨後規劃正式落實。不過嗰時因為呢個站喺金坑村附近而嗌金坑站，隨後規劃正式落實。

施工
2014年10月14號，車站正式逳手起。本嚟話施工諗住到2017年就起好而開通，不過因施工遇難題而一拖再拖。呢個站嘅主體結構雖然喺2016年1月2號封頂兼諗住喺2018年底開通，但係喺2018年1月26號喺長平站附近爆出三死一傷嘅坍塌事故而直接停工，令開通時間繼續拖。施工直到2019年3月31號先至三權移交。

開通
2019年12月20號朝頭早，由於西邊部份正式開通，呢個站亦正式開放。

2020年春節前後，因爆發武漢肺炎，原先「慢車停入面，快車兜出面」嘅唯一行車方式發生修改，改成慢車隨機停出面同入面嘅軌道，而快車直接睇慢車而定，喺入面同出面嘅軌道飛站經過。

獲獎
呢個站喺開通前三日俾廣東省住房城鄉建設廳頒咗「三星級綠色建築設計標識證書」，成为中國大陸城市軌道交通入面，第一個攞到三星級綠色建築設計證書嘅地鐵站。

利用狀況
金坑站嘅主要客流畀附近啲村莊嘅村民上落為主，尤其係隔籬嘅澳洲山莊，都吸引咗部份拍攝廢墟片啲人入場攞素材。

附近嘅建築同景區
 澳洲山莊
 金坑村
 九龍山莊
 金坑水庫

攷

上一站·下一站 

廣州地鐵車站
黃埔區鐵路站